**РЕШЕНИЕ № ПВ – 72 – ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за **инвестиционно предложение:** **„Разполагане на съоръжение за третиране на отпадък с код 14 06 03\* -** други разтворители и смеси от разтворители**”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение: в имот с № 56784.536.467, гр. Пловдив, бул. „Ал. Стамболийски”** № 9.

**Възложител: „АЙ БИ ЕС ШЕРЕР БЪЛГАРИЯ“ ЕООД,**

Характеристика на инвестиционното предложение:

Инвестиционното предложение предвижда разполагане на съоръжение за третиране на отпадък с код 14 06 03\* - други разтворители и смеси от разтворители, на територията на площадка представляваща индустриален склад, част от промишлено търговски комплекс. Предвидено е да се извършват дейности по възстановяване/регенериране на разтворители, съхраняване на отпадъци до извършване на някоя от дейностите с кодове R1 – R12. Не се предвиждат строителни дейности. Съоръжението ще бъде раположено на територията на поземлен имот с идентификатор 56784.536.467, гр. Пловдив, с цел осъществяване на физичен процес по утаяване, като за нуждите на инвестиционното предложение са предвидени и каптажни вани (с цел улавяне на евентуални разливи), абсорбенти, помпена техника, подемно-транспортна техника и средства за пожарогасене. Чрез процесът на утаяване се отделя продукт, готов за повторна употреба.Целия процес ще се извършва в затворен цикъл, без контакт с околната среда.

Не се налага изграждане на нова или промяна на съществуващата пътна инфраструктура. Дейността не е свързана с разход на вода, няма да се образуват отпадъчни води. Площадката е електрифицирана.

Имотът, предмет на инвестиционното предложение не попада в границите на защитени зони от мрежата „НАТУРА 2000” и в защитени територии, съгласно Закона за защитените територии.

С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0000578 „Река Марица”, за опазване на природните местообитания и на дивата флора и фауна, приета от МС с решение № 122/02.03.2007г. (ДВ, бр. 21/2007 г.).

Предвид местоположението, характера и мащаба на инвестиционното предложение, преценката за вероятната степен на отрицателно въздействие е, че не се очаква значително отрицателно въздействие върху защитените зони.

Инвестиционното предложение попада в обхвата на т. 11, буква „б“ от Приложение № 2 на *Закона за опазване на околната среда* /ДВ.бр.91, 2002 год./ и чл.2, ал.1, т. 1 от Наредбата за ОС.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение ще се реализира едноетапно. Основните дейности и операции, които ще бъдат извършвани са следните: приетият от външни фирми на площадката отпадък с код **14 06 03\* се доставя до съоръжението в опаковки и се поствят в обособена за целта зона, на обозначени места, върху каптажни вани. Съоръжението е оборудвано с помпено устройство** за безаварийно изпомпване на отпадъка. След като отпадъка е прехвърлен в съоръжението, следва да се остави в пълен покой за период от 8 до 48 часа (през периода на покой се осъществява физичния процес утаяване), без необходимост от загряване или друга обработка.

* В хода на експлоатация на обекта не се предполага значително замърсяване и дискомфорт на околната среда. За разполагането на съоръжението не се налагат извършване на строителни дейности. От дейността на обекта не се предвиждат технологични отпадъчни води. Целия процес ще се извършва в затворен цикъл, без контакт с околната среда.
* Реализацията на инвестиционното предложение не е свързана с изграждане на нова или промяна на съществуваща пътна инфраструктура. За осъществяването на достъпа до площадката на ИП ще се ползва съществуващата инфраструктура.
* При спазване на правилата за безопасни условия на труд не би следвало да се създадат условия за възникване на инциденти.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.
* Реализацията на инвестиционното предложение ще бъде извън границите на защитени зони, съгласно чл. 5 от *Закона за биологичното разнообразие* и извън границите на защитени територии, съгласно *Закона за защитените територии.* С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0000578 „Река Марица”.

**III. Способността за асимилация на екосистемата в естествената околна среда**:

* Във връзка с поискано становище,определящо степента на значимост на въздействието и риска за човешкото здраве, с писмо изх. № 3537/17.06.2015 г., РЗИ- Пловдив е потвърдила липсата на здравен риск при осъществяване на инвестиционното предложение.
* Реализирането и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване на околната среда.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на реализиране на инвестиционното предложение е ограничен и локален в рамките на разглежданата площадка. За реализацията на инвестиционното предложение не се налага ново строителство и прокарване на нова инфраструктура.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието по-време на експлоатация върху компонентите на околната среда се класифицират като дълготрайно, постоянно, възстановимо с малък териториален обхват, с незначителен кумулативен ефект и не се предполага негативни въздействия върху здравето на хората и компонентите на околната среда.
* От реализацията на инвестиционното предложение не се очакват трансгранични въздействия.

**V. Обществен интерес към предложението за строителство, дейности или технологии :**

 Възложителят е уведомил за своето инвестиционно предложение кметовете на Община Пловдив, Район „Южен“, както и засегнатото население чрез обява на информационно табло и публикация в интернет страницата на Общината. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 01.07.2015г.**

*Директор на РИОСВ - Пловдив*